**У С Л О В И Я**

за провеждане на **търг с явно наддаване за продажба на прогнозни количества добита дървесина**, по сортиментна ведомост от годишен план за ползването на дървесина за **2019 г.** от държавни горски територии (ДГТ), намиращи се в района на дейност на **ТП ДЛС „Шерба“** към СИДП ДП гр. Шумен. Процедурата се провежда, съгласно разпоредбите на чл. 54-63, във връзка с чл. 66, ал. 1, т.1 и ал. 2, т. 1, и чл. 69, ал. 1 от Наредба за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти (обн. в ДВ. бр. 96 от 06.12.2011 г., в сила от 06.12.2011 г.; изм. и доп., бр. 90 от 16.11.2012 г., изм. и доп. ДВ бр.96 от 02.12.2016г. в сила от 02.12.2016г., изм., бр.55 от 07.07.2017г., в сила от 07.07.2017г., изм. и доп., ДВ бр.26 от 29.03.2019г., в сила от 29.03.2019г.), във връзка с чл.112, ал. 1, т. 2 от Закона за горите.

**1. ПРЕДМЕТ НА ТЪРГА, НАЧАЛНИ ЦЕНИ, СТЪПКА НА НАДДАВАНЕ.**

**1.1. Предметът** на търга с явно наддаване е **продажба на прогнозни количества добита дървесина**, по сортиментна ведомост от годишен план за ползването на дървесина за **2019 г.** от държавни горски територии (ДГТ), намиращи се в района на дейност на **ТП ДЛС „Шерба“** към СИДП ДП гр. Шумен, съгласно Приложение № 1 – неразделна част от тези тръжни условия, както следва:

|  |  |  |  |  |
| --- | --- | --- | --- | --- |
| Обект № | Прогн. колич.  в пл.м3 | Обща начална цена  в лв. без ДДС | Стъпка  на наддаване в лв. | Гаранция за участие в лв. |
| I | 1871 | 154500.00 | 1545.00 | 7725.00 |
| II | 1866 | 159151.00 | 1592.00 | 7957.55 |
| **ОБЩО:** | **3737** | **313651.00** |  |  |

**ЗАДЪЛЖИТЕЛНИ УСЛОВИЯ:**

**1. УЧАСТИЕТО В ТЪРГА С ЯВНО НАДДАВАНЕ Е ЗА ЦЯЛОТО ПРОГНОЗНО КОЛИЧЕСТВО ДЪРВЕСИНА, С ПОСОЧЕНА СТЪПКА НА НАДДАВАНЕ ОТ ДАДЕНИЯ ОБЕКТ.**

**1.2.** Дървесината от обекта предмет на настоящата процедура се предава, с предавателно-приемателен протокол, от продавача на купувача на временен склад, съгласно приложени технологични планове към тръжната документация за всеки подотдел от обекта.

**ЗАБЕЛЕЖКА:** Посочените количества дървесина са прогнозни. При разлика в количеството на действително добитата дървесина от насаждението и посочените в настоящата документация прогнозни количества, заплащането ще се извършва по единичната цена, съгласно Приложение № 2 неразделна част от договора, по действително добитото количество отразено в предавателно-приемателния протокол за кубиране.

**2. ВИД НА ТРЪЖНАТА СЕСИЯ.**

**2.1**. **Вид на процедурата**: **Търг** **с** **явно наддаване за продажба на прогнозни количества добита дървесина**, по сортиментна ведомост от годишен план за ползването на дървесина за **2019 г.** от държавни горски територии (ДГТ), намиращи се в района на дейност на **ТП ДЛС „Шерба“** към СИДП ДП гр. Шумен, по реда на чл. 54-63, във връзка с чл. 66, ал.1, т.1 и ал. 2, т. 1, и чл. 69, ал. 1 от Наредба за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти, във връзка с чл.112, ал.1, т.2 от Закона за горите.

**3. ЧАС, ДАТА И МЯСТО НА ПРОВЕЖДАНЕ НА ТЪРГА**

**3.1.** Търгът ще се проведе в административната сграда **на ТП ДЛС „Шерба“,** на адрес: **с. Старо Оряхово, обл.Варна, ул.Дунав №8** на **...........2019 год.** с начален час на провеждане **11,00 часа.**

**4. ГАРАНЦИЯ ЗА УЧАСТИЕ. ГАРАНЦИЯ ЗА ИЗПЪЛНЕНИЕ.**

**4.1.** **Гаранцията за участие**, посочена в **РАЗДЕЛ 1.1.** от настоящите условия, се представя под формата на парична сума и се превежда само по банков път. Сумата по внесената гаранция за участие за съответния обект следва да е постъпила по посочената от продавача сметка, до края на работното време на последния работен ден предхождащ деня на провеждане на процедурата включително по сметката на **ТП ДЛС „Шерба“ с.Старо Оряхово**, а именно: **IBAN:BG15 CECB 9790 10E8 485700, BIC: CECBBGSF, при банка: „ЦКБ”АД.**

**ЗАДЪЛЖИТЕЛНО УСЛОВИЕ: Гаранцията за участие се внася единствено под форма на парична сума, внесена по сметка на ТП ДЛС „Шерба“. Гаранцията за участие следва реално да е постъпила по посочената сметка до края на работния ден, предхождащ деня, определен за провеждане на търга, включително.**

**4.2. Определям гаранция за изпълнение на договора**, в размер на 5% ( пет процента) от достигнатата обща крайна стойност за съответния обект. Гаранцията за изпълнение се представя в една от следните форми - парична сума или банкова гаранция, като спечелилият търга сам избира формата, под която да внесе гаранцията за изпълнение:

**4.2.1.** **Парична сума, внесена по сметка на Продавача**, като същата следва да бъде внесена преди подписване на договора по сметката на по сметката на **ТП ДЛС „Шерба“ с.Старо Оряхово**, а именно: **IBAN:BG15 CECB 9790 10E8 485700, BIC: CECBBGSF, при банка: „ЦКБ”АД.**

**4.2.2.** **Банкова гаранция**, учредена в полза на **ТП ДЛС „Шерба“.** Когато гаранцията за изпълнение е банкова гаранция, учредена в полза на **ТП ДЛС „Шерба“** - безусловна и неотменяема, същата се представя в **оригинал** при сключване на договора, като срокът й на действие следва да е **не по-малък от един (1) месец** след датата, посочена в проекта на договора, като крайна дата за изпълнение на договора. В представената банкова гаранция, трябва да е налице изрично изявление, че същата се освобождава само след писмено известие от Продавача.

**Задържане и освобождаване на гаранциите се извършва съгласно разпоредбите на Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти и условията на проекто-договора.**

**Не се възстановяват гаранциите за участие на допуснатите до участие кандидати, които не са потвърдили първоначалната цена.**

**4.3.** Продавачът **освобождава** гаранциите за участие на:

**4.3.1.** отстранените кандидати и на кандидатите, които не са класирани на първо или второ място, в срок от 3 (три) работни дни след изтичането на срока за обжалване на заповедта на органа открил търга за определяне на купувач;

**4.3.2.** класираните на първо и на второ място след сключването на договора по т. 10 от тези условия.

**4.4.** При прекратяване на процедурата гаранциите на всички кандидати/участници се освобождават в срок 3 (три) работни дни след влизането в сила на заповедта за прекратяване на търга с явно наддаване, освен в случаите, когато са налице основания за задържане на гаранциите.

**4.5.** Продавачът освобождава гаранциите по предходните т. 4.3 и т. 4.4, **без да дължи лихви** за периода, през който средствата **законно** са престояли при него.

**4.6.** Продавачът **задържа и не възстановява** гаранцията за участие на кандидат/участник, когато:

**4.6.1**. кандидатът/участникът оттегли своето заявление, след изтичането на срока за подаването на заявления за участие;

**4.6.2.** кандидатът/участникът обжалва заповедта на органа, открил търга за определяне на купувач – до решаване на спора с влязло в сила решение;

**4.6.3.** кандидатът е определен за купувач, но не изпълни задължението си да сключи договор по т. 10 от тези условия.

**4.6.4**. гаранцията за участие **не се освобождава**, когато кандидатите в търга след изрична покана от председателя на комисията не изявят желание да купят, включително по начална цена, в този случай търгът за съответната позиция се прекратява.

**4.7** Продавачът задържа гаранцията за изпълнение на купувача в случаите по т.11.1 от тези тръжни условия.

**5. ТРЪЖНА ДОКУМЕНТАЦИЯ, НАЧИН И СРОК ЗА ПОЛУЧАВАНЕ, ЦЕНА И УСЛОВИЯ ЗА ПЛАЩАНЕ**

**5.1.** Тръжната документацията може да бъде изтеглена безплатно на интернет страницата на ТП ДЛС „Шерба“ на адрес: http://dlssherba.sidp.bg/ или от интернет страницата на „Североизточно държавно предприятие: [www.sidp.bg](http://www.sidp.bg), или да бъде закупенана хартиен носител.

**5.2.** Цената на конкурсната документация е **20 лв. (двадесет лева), без ДДС.**

**5.3.** Същата се заплаща в **касата** на **ТП ДЛС „Шерба“,** или **по банков път** по сметката на **ТП ДЛС „Шерба“ с.Старо Оряхово**, а именно: **IBAN:BG15 CECB 9790 10E8 485700, BIC: CECBBGSF, при банка: „ЦКБ”АД**

**5.4**. Тръжната документация може да се **получи от деловодството** на **ТП ДЛС „Шерба“** в работни дни до **16,00 часа** на последния работен ден, предхождащ деня на провеждане на процедурата, включително, след представяне на документ за закупена тръжна документация.

**5.5. След изтичане** на срока **за получаване** на тръжната документация **ТП ДЛС „Шерба“** преустановява продажбата на същата.

**5.6.** Документите за участие в търга трябва да са представени и комплектувани, съгласно тръжните условия. Кандидатите за участие в процедурата се регистрират, лично или чрез упълномощен от тях представител, с подаване на документите за участие в деловодството на **ТП ДЛС „Шерба“,** на адрес: **с. Старо Оряхово, обл.Варна, ул.Дунав №8** в работни дни до **16,00 часа** на последния работен ден, предхождащ датата за провеждане на търга, включително. Документите се подават в запечатан непрозрачен плик, с ненарушена цялост, от кандидата или от негов упълномощен представител. Върху плика участникът посочва: Номер на обекта/ите за който(които) участва, наименованието, адрес за кореспонденция, телефон, факс и електронен адрес за връзка.

**5.7.** Документите по т.8.2 от настоящите условия се представят в оригинал, като при участие за няколко обекта в една процедура се представя само един комплект документи

**6. ОГЛЕД НА НАСАЖДЕНИЯТА , ВКЛЮЧЕНИ В СЪОТВЕТНИТЕ ОБЕКТИ – ПРЕДМЕТ НА ПРОЦЕДУРАТА.**

**6.1.** Оглед на дървесината – предмет на продажбата за конкретният обект, може да се извършва **до 16,00 часа** през работни дни за времето до последния работен ден, предхождащ деня на провеждане на търга, включително, в присъствието на представител на ТП.

**6.2.** Огледът се извършва с транспорт на кандидата и всички разходи за негова сметка.

**7. ИЗИСКВАНИЯ КЪМ УЧАСТНИЦИТЕ В ТЪРГА.**

**7.До участие в търга се допускат търговци, които:**

**7.1.** Са внесли гаранция за участие за съответния обект в срока, в размера и под формата определена от Възложителя,

**7.2** Отговарят на изискванията на чл. 58, ал.1, т.3 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (обн. в ДВ. бр. 96 от 06.12.2011 г., в сила от 06.12.2011 г.; изм. и доп., бр. 90 от 16.11.2012 г., изм. и доп. ДВ бр.96 от 02.12.2016г. в сила от 02.12.2016г., изм., бр.55 от 07.07.2017г., в сила от 07.07.2017г., изм. и доп., ДВ бр.26 от 29.03.2019г., в сила от 29.03.2019г.) а имено:

*а)* не е осъден с влязла в сила присъда, освен ако е реабилитиран, за престъпление по чл. 194 - 217, 219 - 260, 301 - 307, 321 и 321а от Наказателния кодекс;

*б)* не е обявен в несъстоятелност и не е в производство по несъстоятелност;

*в)* не е в производство по ликвидация;

*г)* не е свързано лице по смисъла на § 1, т. 15 от допълнителните разпоредби на ЗПКОНПИ с директора на „Североизточно държавно предприятие“ ДП – гр. Шумен, с директорите на териториалните му поделения или със други служители заемащи ръководна длъжност;

*д)* не е сключил договор с лице по чл. 68 от ЗПКОНПИ.

*е)* не е лишен от право да упражнява търговска дейност;

*ж)* няма парични задължения към държавата и „Североизточно държавно предприятие“ ДП гр. Шумен и териториалните му поделения, установени с влязъл в сила акт на компетентен държавен орган.

**Забележка:** Изискванията по чл. 58, ал. 1, т. 3 от Наредбата по чл. 95, ал. 1 от Закона за горите се отнасят за управителите или за лицата, които представляват кандидата, съгласно Търговския закон или за законодателството на държава – членка на ЕС, или на друга страна по Споразумението за Европейско икономическо пространство, където кандидатът е регистриран.

**7.3.**На основание чл. 69, ал. 1, предложение последно от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (обн. в ДВ. бр. 96 от 06.12.2011 г., в сила от 06.12.2011 г.; изм. и доп., бр. 90 от 16.11.2012 г., изм. и доп. ДВ бр.96 от 02.12.2016г. в сила от 02.12.2016г., изм., бр.55 от 07.07.2017г., в сила от 07.07.2017г., изм. и доп., ДВ бр.26 от 29.03.2019г., в сила от 29.03.2019г.) при участие в търга **НЕ СЕ ДОПУСКА ПОЛЗВАНЕ НА ПОДИЗПЪЛНИТЕЛИ**

**7.4.** Когато участникът в търга е чуждестранно юридическо лице, или техни обединения, документите, които са на чужд език се представят в официално заверен превод. Ако кандидатът е обединение, документите се представят за всяко юридическо лице, включено в обединението.

**7.5**. При продажбата на добита дървесина не се изисква купувачите да бъдат вписани в публичните регистри по чл.241 от Закона за горите.

**8.** **КОМПЛЕКТУВАНЕ , МЯСТО И СРОК ЗА ПРЕДСТАВЯНЕ НА ДОКУМЕНТИТЕ ЗА УЧАСТИЕ.**

**8.1.** Кандидатите за участие в търга подават в запечатан с ненарушена цялост и непрозрачен плик **заявление за участие по образец ведно с приложени към него документи посочени в**  **т.8.2** от настоящите условия.

**8.1.1.** Кандидатите се регистрират, за участие в търга с подаване на плика с документите за участие, в деловодството на **ТП ДЛС „Шерба“** **до** **16,00 часа** в работни дни до последния работен ден, предхождащ датата за провеждане на търга, включително. Върху плика се посочват номера на обекта/обектите, вида на процедурата, наименованието на участника и контакти за връзка. Констатиране липсата на някои от изискваните документи при отваряне на плика от комисията е основание за отстраняване на участника до следващите етапи на тръжната сесия – процеса на наддаване за цена.

**8.1.3.** Представеното заявление с изискуемите документи се завежда във входящ регистър по образец. На приносителя на документите при приемане на офертата се издава документ, върху който са отбелязани входящия номер, датата и часа на подаване на заявлението.

**8.1.4.** Не се приемат за участие в търга и се връща незабавно на кандидата заявление, което е представено след изтичане на крайния срок за получаване или същото, с приложените документи, е в незапечатан, прозрачен или скъсан плик.

**8.2. ИЗИСКУЕМИ ДОКУМЕНТИ ЗА УЧАСТИЕ:**

**8.2.1. Заявление за участие** (по образец) – прилага се в оригинал. В заявлението за участие, кандидатът задължително посочва:

- **Единен идентификационен код (ЕИК)** за лицата регистрирани в Република България по Закона за Търговския регистър.

**Забележка: Комисията към датата на провеждане на процедурата служебно проверява по посочените към заявлението данни:**

**Актуалното състояние на кандидата**, в ТР към Агенцията по вписванията.

**8.2.2.** **Декларация № 1** **в оригинал** (по образец) – удостоверяваща заявените обстоятелства по **чл. 58, ал. 1, т. 3** от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (обн. в ДВ. бр. 96 от 06.12.2011 г., в сила от 06.12.2011 г.; изм. и доп., бр. 90 от 16.11.2012 г., изм. и доп. ДВ бр.96 от 02.12.2016г. в сила от 02.12.2016г., изм., бр.55 от 07.07.2017г., в сила от 07.07.2017г., изм. и доп., ДВ бр.26 от 29.03.2019г., в сила от 29.03.2019г.). и обстоятелствата за внесената/ите гаранция/и за участие за съответният/ите обект/и

**ЗАБЕЛЕЖКА:** Посочените изисквания, които се декларират, се отнасят за управителите и за членовете на управителните органи на кандидата. Декларацията за заявените обстоятелства се попълва от **всеки един управител или член на управителен орган на кандидата**, съгласно Търговския закон, като същите се прилагат към комплекта от документи за участие в търга.

**8.2.3**. **Декларация № 2** в оригинал (по образец към утвърдената документация), за заявените от кандидата обстоятелства, че същият е запознат с условията за провеждане на търга, и че същият е съгласен и приема условията от проекта на договора за покупко-продажба на прогнозно количество дървесина на временен склад – представя се в оригинал;

**8.2.4.** **Декларация №3 за информираност и съгласие за обработване на лични данни в оригинал (по образец** – приложен към документацията) за заявена информираност и съгласие за обработване на лични данни, съгласно Закона за защита на личните данни и Регламент (ЕС) 2016/679;

**8.2.5.** Документ за самоличност на физическото лице или на законния представител или пълномощника (представя се на комисията при откриване на процедурата). Копие от документа не се прилага.

**8.2.6.** Заверено копие от **Нотариално** заверено пълномощно, при участие с упълномощен представител (оригиналът се представя на комисията при започване на търга).

**8.3.** Документите се представят в оригинал с подпис и печат от кандидата.

**8.4.** До изтичане на срока за подаване на документите за участие в търга, всеки кандидат може да ги оттегли, промени или допълни.

**ЗАДЪЛЖИТЕЛНО УСЛОВИЕ НА ПРОВЕЖДАНЕ НА ПРОЦЕДУРАТА:** Към датата на провеждане на процедурата комисията служебно проверява актуалността на декларираните от съответния участник обстоятелства както и изпълнението на изискването гаранцията за съответния обект да е постъпила реално в сметката на **ТП ДЛС „Шерба“** до крайния срок определен по т. 4.1. от настоящите условия. В случай, че при служебната проверка комисията установи, че даден кандидат не отговаря на изискванията за допускане до участие, кандидатът се отстранява от по-нататъшно участие в търга

**9. ТРЪЖНА ПРОЦЕДУРА.**

**ПРОВЕЖДАНЕ НА ТЪРГА С ЯВНО НАДДАВАНЕ.**

**9.1.** При откриване на търга, председателят или упълномощен от него член на тръжната комисия проверява дали са спазени всички условия за участие в търга.

**9.2.** Търгът се провежда съгласно разпоредбите на чл.54 и сл., във връзка с чл. 66, ал. 1, т. 1 и ал. 2, ал. 1, т. 1, във вр. с чл. 69, ал.1 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, както и изискванията на настоящите тръжни условия.

**9.3.** Комисията проверява самоличността на кандидатите или на техните упълномощени представители. Когато при започване на търга не присъства представител на някой от кандидатите, подали документи за участие, комисията отстранява кандидата от по-нататъшно участие в търга, без да отваря плика с документите му.

**9.4.** Комисията отваря документите на кандидатите по реда на тяхното постъпване и проверява дали са оформени съгласно изискванията на продавача.

**9.5.** Комисията проверява наличието на всички изискуеми документи на кандидатите.

**9.6.** Комисията отстранява от участие в търга кандидат:

**9.6.1**. който не е представил някои от изискуемите от продавача документи или те са представени във вид и съдържание, различни от предварително изисканите;

**9.6.2.** за когото са налице обстоятелства по чл. 58, ал. 1, т. 3 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти.

**9.6.3.** който е представил документи, която не отговаря на изискванията на чл. 59 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти.

**9.7**. След допускане на кандидатите до следващия етап на търга, в качеството им на кандидати, комисията предоставя на всеки от кандидатите пореден номер за участие. Наддаването се извършва, чрез обявяване от кандидатите на последователни суми над началната цена, разграничени от председателя на комисията със звуков сигнал, като всяко увеличение трябва да бъде равно на определената стъпка.

**9.8.** Председателят на комисията обявява ясно обекта от предмета на търга, началната цена и стъпката за наддаване, последователно обявява нарастването над началната цена, като всяко увеличение е в размер на една стъпка и се разграничава със звуков сигнал.

**9.9.** Наддаването се извършва от кандидатите, които вдигат предоставените им номера и потвърждават гласно размера на обявената от председателя цена. Потвърдената от кандидата цена го обвързва към комисията и другите кандидати в търга, без право на позоваване на грешка.

**9.10.** Преди третото обявяване на последната предложена от кандидата цена, председателят на комисията прави предупреждение, че цената е последна, и ако няма ново предложение, обявява приключване на наддаването със звуков сигнал.

**9.11.** Печели този от кандидатите, който единствен е потвърдил последната достигната на търга цена. Председателят обявява номера на спечелилия кандидат, класирания на второ място, достигнатата цена и закрива търга за съответния обект. Когато потвърдилите достигнатата цена са повече от един, спечелилият кандидат и класираният на второ място се определят чрез жребий.

**9.12.** Когато в явен търг участват повече от двама кандидати, предложили еднаква цена с една стъпка по- ниска от достигнатата, класирания на второ място се определя чрез жребий.

**9.13.** Когато в явния търг участва повече от един кандидат, но само един от тях е потвърдил началната цена, той се обявява за спечелил търга. Когато повече от един кандидати са потвърдили началната цена, спечелилият кандидат и класирания на второ място се определят чрез жребий. Не се възстановява гаранцията за участие на допуснати до участие кандидати, които не са потвърдили началната цена.

**9.14.** Действията на комисията до изготвянето на протокола са публични.

**9.15.** Комисията съставя протокол за разглеждане на документите и класиране на кандидатите, който се предава за утвърждаване на органа, открил търга, ведно с цялата документация събрана в хода на провеждането му.

**9.16.** Търгът с явно наддаване завършва със заповед на органа открил процедурата за:

- класиране на кандидатите и определяне на купувач;

- прекратяване на търга.

Заповедта се издава в 3-дневен срок от утвърждаването на протокола на комисията и се съобщава по реда на чл. 61 АПК. Заповедта се публикува на интернет страницата на **ТП ДЛС „Шерба“**. В заповедта за класиране на кандидатите и определяне на купувач може да се включи разпореждане за предварително изпълнение при условията и по реда на АПК.

**9.17.** Когато на търга с явно наддаване е допуснат до участие повече от един кандидат, но при започване на наддаването присъства само един от тях, присъстващият кандидат се обявява за спечелил търга при цена, не по-ниска от обявената в заповедта начална цена за обекта след потвърждаването й. Когато в търг с явно наддаване е допуснат само един кандидат, той се обявява за спечелил търга при цена **не по-ниска** от обявената в заповедта начална цена за обекта.

**9.18.** Органът, открил търга, го **прекратява** с мотивирана заповед, когато:

- не е подадено нито едно заявление за участие;

- кандидатът не отговаря на условията за провеждане на търга;

- първият и вторият класирани кандидати последователно откажат да сключат договор;

- отпадне необходимостта от провеждане на процедурата в резултат на съществена промяна в обстоятелствата;

- са установени нарушения при откриването и провеждането на търга, които не могат да бъдат отстранени, без това да промени условията, при които същия е обявен;

- възникнат обстоятелства, които правят провеждането на търга невъзможно и които органът, открил процедурата, не би могъл да предвиди при откриването й;

- определеният за спечелил търга не представи гаранция за изпълнение по договора.

**9.19.** Органът, открил търга може да открие нова процедура за същия обект само, когато първоначално обявеният търг е прекратен и решението за прекратяване не е обжалвано или ако е обжалвано– спорът е решен с влязло в сила решение.

**9.20.** В случай, че кандидатите в търга след изрична покана от председателя не изявят желание да купят, включително по начална цена, търгът за съответния обект се прекратява, а внесените от тях гаранции за участие **не се възстановяват**.

**10. СКЛЮЧВАНЕ НА ДОГОВОР ЗА ПРОДАЖБА НА ПРОГНОЗНИ КОЛИЧЕСТВА ДОБИТА ДЪРВЕСИНА.**

**10.1.** ТП ДЛС Шерба при „Североизточно държавно предприятие“ ДП-Шумен, като продавач, сключва писмен договор с кандидата, определен за купувач за продажба на дървесината за съответния обект.

**10.2.** Договорът се сключва в 7-дневен срок от:

- влизането в сила на заповедта за определяне на купувач;

- съобщаването на заповедта за определяне на купувач, когато е допуснато предварително изпълнение.

**10.3.** При отказ на кандидата, определен за купувач, да сключи договор в срока по предходната т. 10.2. от тези условия, органът открил търга предлага сключването на договор на кандидата, класиран на второ място.

**10.4.** Договор по т. 10.1 **не се сключва с участника**, определен за купувач, който в срока по т.10.2 от тези условия **не представи**:

**10.4.1.Документ (Свидетелство за съдимост)**, на физическото лице, или управителите или на членовете на управителните органи на купувача, че не е осъждан с влязла в сила присъда, освен ако е реабилитиран, за престъпление по чл. 194 - 217, 219 - 260, 301 - 307, 321 и 321а от Наказателния кодекс; издаден от съответния РС с дата на издаване не по-ранна от 6 месеца от датата на сключване на договора - оригинал или заверено от кандидата копие;

**10.4.2. Документ**, че няма парични задължения към държавата, установени с влязъл в сила акт на компетентен държавен орган, издаден от съответната ТП НАП с дата на издаване не по-ранна от 1 месец от датата на сключване на договора, оригинал или заверено от кандидата копие.;

**10.4.3.** **Документ за внесена парична** или учредена в полза на продавача банкова гаранция за изпълнение на договора за съответния обект, или документ за довнасяне на допълнителна парична сума – в случаите когато участникът е избрал формата на парична гаранция за изпълнение на договора за съответния обект и размерът на същата надвишава размера на внесената от него гаранция за участие;

**10.4.5.** **Липсата на парични задължения към СИДП ДП**, установени с влязъл в сила акт на компетентен държавен орган, - обстоятелството **се установява служебно от СИДП ДП към датата на сключване на договора.**

**10.5.** Документите по предходната т. 10.4, следва да са валидни към датата на подписване на договора по т.10.1 и се представят в оригинал или заверено от кандидата копие. При представяне на заверено копие кандидатът представя и оригинала за сравнение.

**11. УСЛОВИЯ, ПРИ КОИТО** **СКЛЮЧЕНИЯТ** **ДОГОВОР ЗА ПРОДАЖБА НА ПРОГНОЗНИ КОЛИЧЕСТВА ДЪРВЕСИНА СЕ ПРЕКРАТЯВА.**

11.1. Договорът се прекратява:

11.1.1. с изтичане на срока му;

11.1.2. по взаимно съгласие на страните, изразено в писмена форма;

11.1.3. с едностранно писмено уведомление от страна на ПРОДАВАЧА, като внесената от КУПУВАЧА гаранция за изпълнение се задържа, в случай че КУПУВАЧЪТ откаже да приеме или заплати или транспортира наличната на временен склад дървесина, предмет на договора, в договорените срокове.

11.1.4. С едностранно писмено уведомление от всяка една от страните, когато след сключване му, поради **обективни** причини - форсмажорни обстоятелства, уважени реституционни претенции и непреодолима сила и други обстоятелства, възникнали след сключването му, в резултат на които неговото изпълнение е обективно невъзможно. В този случай авансово внесени суми за дървесина, която не е транспортирана от временен склад, се връщат на КУПУВАЧА, внесената от КУПУВАЧА гаранция за изпълнение на договора се освобождава, а страните не си дължат неустойки и престации за пропуснати ползи.

11.2. Договорът може да бъде прекратен с едностранно писмено уведомление от:

11.2.1. ПРОДАВАЧА, в случай на неизпълнение от КУПУВАЧА на задълженията му, подробно описани в проекта на Договора от т.4.4.1. до 4.4.3.

11.2.2. КУПУВАЧА, когато след сключване на договора не му бъдат осигурени договорираните количества дървесина, съгласно договорения график. В този случай авансово внесените от него суми и гаранцията за изпълнение по договора се възстановяват в срок от 5 работни дни от датата на прекратяване на договора.

11.3. Продавачът прекратява договора с едностранно писмено волеизявление, когато:

- по време на действието на договора – в резултат на настъпила промяна в обстоятелствата, поради която купувачът вече не отговаря на някое от изискванията на органа открил търга, съгласно тези тръжни условия;

- по време на изпълнение на договора бъде установено, че във връзка с продажбата и възлагането на дейността, купувачът е подписал декларация с невярно съдържание;

- са установени от продавача в процеса на изпълнение на договора, неотстраними отклонения от определените с договора срокове, технологични и качествени показатели за продажбата на прогнозно количество;

- други основания, предвидени в договора по т. 11.1 от тези условия.

11.4**.** В случаите по предходната т. 11.2 и т. 11.3, от тези условия, продавачът не дължи на купувача обезщетения за пропуснати ползи и неустойки за вреди.

**11.5.** При настъпване на форсмажорни обстоятелства, както и при други основания, изрично посочени в договора, съответната страна е длъжна писмено да уведоми насрещната страна в 3-дневен срок от настъпване на събитието и да приложи доказателства.

**11.6.** Когато при изпълнение на договорните задължения се установи неизпълнение на тези задължения, дължащи се на обстоятелства, установени по реда на предходната т. 11.5, неустойка не се дължи.

**11.7.** Договорът може да бъде прекратен с едностранно писмено уведомление от ПРОДАВАЧА, в случай че договора за добив на дървесината за обекти и отдели, предмет на договора за покупко продажба на прогнозни количества дървесина на временен склад е прекратен, независимо от причината за това. В тези случаи авансово внесените суми за дървесина, която не е добита, се връщат на КУПУВАЧА, страните не си дължат неустойки и престации за пропуснати ползи за не добитата дървесина, а внесената от КУПУВАЧА гаранция за изпълнение на договора се освобождава след заплащането и транспортирането на наличната на временен склад дървесина, предмет на договора /в случай, че има такава при прекратяване на договора за дърводобив в обекта/.

**12. УСЛОВИЯ, НАЧИН И СРОК НА ПЛАЩАНЕ НА ДОБИТАТА ДЪРВЕСИНА ОТ КУПУВАЧА.**

**12.1**. **Цената**, която купувачЪТ плаща за всеки сортимент се определя **пропорционално** на съотношението между **началната** и **достигнатата** цена за обекта по време на търга.

**12.2.** Купувачът заплаща дървесината по сметката на стопанството, от което е добита дървесината (**ТП ДЛС „Шерба“),** както следва:

12.2.1. **20 % (двадесет процента)** от достигнатата цена за съответния обект се заплаща авансово след сключване на договора и най-късно преди издаване на първия превозен билет за транспортиране на договорената дървесина.

12.2.2**.** Следващите плащания след получаване и транспортиране на авансово платената дървесина, се извършват по действително добити количества, съгласно изготвен между страните приемателно-предавателен протокол, но **преди транспортирането ѝ**.

При плащане по банков път, същото се удостоверява с представяне в стопанството на надлежно заверен от банката платежен документ.

**12.3.** За добито определено количество дървесина по сортименти, продавачът веднага уведомява купувача с нарочни възлагателни писма, който в рамките на един (1) работен ден от получаване на уведомлението, изпраща представител за изготвяне на предавателно-приемателен протокол за кубиране.

**12.4.** При разлики в обявените прогнозни количества дървесина от дадения обект и действително добитите, участникът определен за спечелил търга заплаща действително добитото количество дървесина по предложените от него цени ,за единица от съответния сортимент.

**13. УСЛОВИЯ, НАЧИН И РЕД ЗА ПРЕХВЪРЛЯНЕ НА СОБСТВЕНОСТТА ВЪРХУ ДЕЙСТВИТЕЛНО ДОБИТАТА ДЪРВЕСИНА ОТ ПРОДАВАЧА КЪМ КУПУВАЧА.**

**13.1.** Дървесината преминава в собственост на КУПУВАЧА от момента на издаване на превозен билет на базата на издадена фактура и извършено плащане, като от датата на съставянето на предавателно-приемателния протокол за КУПУВАЧА възниква и задължението да осигури охрана от незаконни посегателства върху приетата от него дървесина.

**14. РАЗНОСКИ ПО УЧАСТИЕ В ПРОЦЕДУРАТА.**

**14.1**. Всеки кандидат/участник поема всички разноски по представяне на заявлението за участие и изготвянето на приложените към него изискуеми документи. **ТП ДЛС „Шерба“** не заплаща тези разходи, независимо от изхода на процедурата.

**14.2**. Представените заявления, ведно с документите към тях, **не се връщат** на кандидатите/участниците.

**15. ДОПЪЛНИТЕЛНА ИНФОРМАЦИЯ.**

Кандидатите за участие в търга могат да получават допълнителна информация в работно време по отношение на предмета на настоящият търг на адреса на **ТП ДЛС „Шерба“, с. Старо Оряхово, обл.Варна, ул.Дунав №8.**